આ ઈંગોરીયાને સળગાવવા માટે કાથીની વાટ કે જામગરી વડે સળગાવાય. સામ સામા સળગતા ઈંગોરીયા ફેંકવામાં આવે છે. સાવર અને કુંડલા એમ બે જૂથ વચ્ચે વહેચાયેલા લડવૈયા એકબીજા સામે સળગતા ઈંગોરીયા નાખી ને ટોળી ઓને દૂર દૂર સુધી ખસેડી દઈ છે. હાલમાં જેમ દાડમના ફુવારા નીકળે છે, તેવા આગના ફુવારા સાથે ગોળીની જેમ દૂર સુધી રોકેટની જેમ જાય છે. આ રોમાંચિત લડાઈમાં આનંદ કીકીયારી નાસભાગ અને ધક્કામુક્કીના દ્રશ્યો સર્જાય છે કયારેક કોઈ ના કપડાં પણ દાઝી જાય છે. રાતના દસ વાગ્યા થી સવાર સુધી આ ઈંગોરીયાની લડાઈ ચાલે છે. સમય ન બદલાતા વહેણ સાથે આ ઈંગોરીયાની લડાઈમાં પણ પરિવર્તન થયું છે, લડાઈનું નામ તો ઈંગોરીયા ની લડાઈ જ રહ્યું પરંતુ ઈંગોરીયાના વૃક્ષો ઓછા થતા તેનું સ્થાન સી.ડી. એ લીધું હતું. આથી ઈંગોરીયા બહુ ઓછા જોવા મળે છે તેના બદલે દોરાના ખાલી કોકડાને દારૂખાનું ભરી તૈયાર કરાઈ છે. હાલના સમયમાં મોટી માથાકુટ ન થાય તે માટે પોલીસ બંદોબસ્ત પણ ગોઠવવામાં આવે છે.